Diari Oficial de la Generalitat Valenciana


Sumari del DOGV 4477, del 09-04-2003 (2003/3942)

Informació pública de les bases de la convocatòria per a cobrir en propietat una plaça de TAE d'Urbanisme de l'Ajuntament d'Almussafes.
---------------------------------------------------------------------------------------------------------------------------------------

### Dades del document

Número de DOGV
:   4477

Data del DOGV
:   09-04-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/3942


Data del document
:   21-03-2003

Organisme emissor
:   Ajuntament d'Almussafes

Tipus de document
:   Convocatòria

Anàlisi jurídica

 Descriptors 

:   * Almussafes
    * professió administrativa
    * concurs administratiu
    * administració local
    * professió jurídica
    * professió de l'urbanisme

Informació pública de les bases de la convocatòria per a cobrir en propietat una plaça de TAE d'Urbanisme de l'Ajuntament d'Almussafes. [2003/M3942]
  
En compliment de l'acord adoptat per la Comissió Municipal de Govern, de data 20 de març de 2003, es publica la convocatòria del concurs oposició para per a proveir en propietat una plaça de tècnic d'administració especial d'Urbanisme, per mitjà del procediment de concurs oposició, torn de promoció interna, d'acord amb les bases següents:
  
Primera. De l'objecte de la convocatòria
  
La present convocatòria té per objecte la provisió en propietat, pel procediment de concurs oposició, per mitjà de promoció interna, d'una plaça de tècnic d'administració especial d'Urbanisme, escala d'administració especial, subescala tècnica, grup A, inclosa en l'oferta d'ocupació públic de 2002. La plaça es troba dotada amb les retribucions corresponents al grup assenyalat, dos pagues extraordinàries, nivell de complement de destí, complement específic i la resta d'emoluments que li estiguen assignats en la relació de llocs de treball i la legislació vigent.
  
Segona. Dels requisits dels aspirants
  
1. Per a prendre part en la convocatòria, els aspirants hauran de reunir els següents requisits, de conformitat amb el que disposa l'article 12 de la Llei de la Funció Pública Valenciana:
  
a) Tindre la nacionalitat espanyola o d'algun dels estats membres de la Unió Europea, en els termes de la Llei 17/1993, de 23 de desembre.
  
b) Tindre complits 18 anys.
  
c) Estar en possessió del títol de Llicenciat/a en Dret.
  
d) No patir malaltia o defecte físic o psíquic que impedisca l'exercici de les corresponents funcions.
  
Els que reunisquen la condició de minusvàlids hauran d'acreditar l'aptitud per a l'exercici de les funcions corresponents a la plaça objecte de la present convocatòria per mitjà de dictamen expedit amb posterioritat a la publicació de la convocatòria per un equip multiprofessional competent, conforme al que establix l'article 38.3 de la Llei 17/1982, de 7 d'abril. En un altre cas, no seran admesos a les proves selectives.
  
e) No trobar-se inhabilitat/a penalment per a l'exercici de funcions públiques.
  
f) No haver sigut separat/a, per mitjà d'expedient disciplinari, de qualsevol administració o ocupació pública.
  
2. Per a ser admesos al concurs posició que es convoca, els aspirants hauran de ser funcionaris de carrera de l'Ajuntament d'Almussafes pertanyents a l'escala d'administració especial (subescala tècnica, grup B), per un període d'antiguitat del menys 2 anys en esta.
  
Tercera. Presentació de les sol·licituds i drets d'examen
  
Les sol·licituds, dirigides al senyor alcalde president de la corporació es presentaran en el Registre General d'Entrada d'este Ajuntament de 09.00 a 14.30 hores, podent utilitzar-se la instància model que es facilitarà en el dit servici. En el supòsit de no poder obtindre els impresos normalitzats, els aspirants presentaran la seua sol·licitud amb els requisits que a continuació s'assenyalen:
  
- Lloc: Registre General de l'Ajuntament d'Almussafes, o per qualsevol de les formes previstes per l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
- Termini: 20 dies naturals a partir del següent al de la publicació de l'anunci de la convocatòria en extracte en el Boletín Oficial del Estado.
  
A la sol·licitud hauran d'acompanyar-se:
  
- Justificant de l'abono dels drets d'examen, si este s'ha realitzat per mitjà de gir postal o telegràfic es farà constar el número de gir.
  
- Fotocopia del document nacional d'identitat o passaport.
  
- Petició, si és procedent de realització dels exercicis en valencià.
  
- Els aspirants amb minusvalideses hauran de fer-ho constar a fi de poder efectuar les adaptacions necessàries per a la seua participació en les proves, sense que això supose menyscabament de les condicions d'igualtat amb la resta dels aspirants.
  
Drets d'examen: Els drets d'examen es fixen en 24,04 euros, de conformitat amb l'ordenança fiscal vigent, reguladora de les taxes per drets d'examen, i el seu abono es farà efectiu per mitjà d'ingrés en efectiu o transferència bancària al número de compte que esta corporació té en la Caixa Rural de València número 8998-1590-19-1161886683. També podrà efectuar-se per mitjà de gir postal o telegràfic dirigit a la tresoreria de l'Ajuntament. En l'ingrés es farà constar clarament la plaça a què s'opta, així com la identitat de la persona que realitza el depòsit, que haurà de coincidir amb el nom de l'aspirant.
  
En cap cas la presentació i pago dels drets d'examen suposarà la substitució en temps i forma de la sol·licitud.
  
En cas de desistir de participar en el procediment de selecció, sempre que es comunique dins del període que es concedisca per a presentar reclamacions o documentació, després de la publicació de la llista provisional d'admesos i exclosos, es tindrà dret al reintegrament de la quantitat ingressada.
  
Quarta. De l'admissió d'aspirants
  
Finalitzat el termini de presentació de sol·licituds l'alcalde president dictarà resolució, en el termini màxim d'un mes, declarant aprovada provisionalment la relació d'aspirants admesos i exclosos, indicant, en este últim cas, la causa de l'exclusió i concedint un termini de 10 dies hàbils perquè es puguen formular reclamacions o esmenar els defectes que hagen motivat l'exclusió.
  
En el cas de presentar-se reclamacions seran acceptades o rebutjades en la resolució que aprove la llista definitiva, que es farà pública en el Butlletí Oficial de la Província de València, amb una antelació mínima de 15 dies hàbils a la data de començament de les proves, indicant la data, lloc i hora de començament del primer exercici.
  
Quan el nombre d'aspirants així ho aconselle, la publicació de la resolució per la qual s'aprova la relació provisional d'admesos i exclosos podrà substituir-se per la notificació individualitzada a cada u d'ells.
  
Quinta. Del tribunal qualificador
  
La composició del tribunal qualificador es farà pública amb una antelació d'un mes a la data de començament de les proves, i estarà compost pels següents membres, tots ells amb veu i voto, a excepció del secretari:
  
President: el president de la corporació o regidor en qui delegue.
  
Secretari: l'oficial major o funcionari en qui delegue (actuarà amb veu però sense vot)
  
Vocals:
  
- Dos funcionaris d'igual o superior categoria de la de la plaça.
  
- Un representant de la Generalitat Valenciana, designat per la Direcció General d'Administració Territorial de la Conselleria de Justícia i Administracions Públiques.
  
- Un delegat designat per la Junta de Personal.
  
La designació dels membres del tribunal inclourà la dels respectius suplents, i s'anunciarà en la publicació de les llistes definitives d'admesos i exclosos, als efectes de la seua recusació per part dels interessats.
  
A excepció del president i del secretari/ària, tots els membres del tribunal, inclosos els que actuen en l'exercici de la representació sindical, hauran de ser funcionaris que posseïsquen una titulació igual o superior a la del lloc de treball que vagen a ocupar i pertànyer a este o superior grup de titulació.
  
Tots els components del tribunal de selecció tindran veu i voto, a excepció del secretari/ària.
  
El tribunal no podrà aprovar ni declarar que han superat les proves un nombre d'aspirants superior al de places convocades.
  
Els membres dels tribunals que actuen en els distints procediments selectius percebran en concepte de gratificacions per la seua assistència les quanties assenyalades en el Reial Decret 462/2002, de 24 de maig, sobre indemnitzacions per raó del servici.
  
El tribunal qualificador no podrà constituir-se ni actuar sense l'assistència, com a mínim, de més de la meitat dels seus membres, titulars o suplents, indistintament, i podrà disposar la incorporació als seus treballs d'assessors especialistes per a totes o algunes de les seues proves, els que es limitaran a l'exercici de les seues especialitats i col·laboraran amb el tribunal amb base exclusivament a estes.
  
En cas d'absència del president o de la persona que el substituïsca, actuarà de president el vocal de més edat.
  
En el funcionament del tribunal s'estarà al que disposa la Llei 30/1992, de 26 de novembre, sobre òrgans col·legiats, i els seus membres, així com els assessors que intervinguen, estaran subjectes a les causes d'abstenció i recusació previstes en la dita normativa.
  
Les resolucions dels tribunals vinculen la corporació, que només podrà revisar-les pels procediments de revisió d'ofici previstos en la Llei 30/1992, de 26 de novembre.
  
Sexta. Del calendari de les proves i orde d'actuació
  
La data, lloc i hora de celebració del primer exercici s'anunciarà amb motiu de la publicació de la llista definitiva d'admesos i exclosos.
  
Els aspirants seran convocats en crida única, excepte casos de força major degudament justificats i apreciats lliurement pel tribunal. La falta de presentació d'un aspirant en el moment de ser cridat a qualsevol dels exercicis obligatoris determinarà automàticament el decaïment del seu dret a participar en el mateix exercici i en els successius, per lo que quedaria exclòs del procediment selectiu.
  
L'orde d'actuació dels aspirants en aquells exercicis que no puguen realitzar-se conjuntament començarà per la lletra N, de conformitat amb la Resolució de 14 de gener de 2003, de la Conselleria de Justícia i Administracions Públiques de la Generalitat Valenciana.
  
El tribunal podrà requerir en qualsevol moment als aspirants que acrediten la seua identitat, per a la qual cosa hauran d'anar proveïts del document nacional d'identitat.
  
Una vegada començades les proves no serà obligatòria la publicació dels successius anuncis de celebració de la resta d'exercicis en el Butlletí Oficial de la Província de València. Estos anuncis deuran fer-se públics pel tribunal en els taulers d'edictes de l'Ajuntament, amb 12 hores d'antelació al començament d'estes si es tracta del mateix exercici, o de 48, si es tracta d'un nou exercici.
  
Sèptima. Del contingut del procés selectiu
  
Els exercicis del concurs oposició seran els següents:
  
A) Fase d'oposició.
  
1. Primer exercici. De caràcter obligatori i eliminatori.
  
Consistirà a desenrotllar per escrit dos temes d'entre quatre que determinarà el tribunal, podent no ajustar-se a epígraf concret del programa. El tribunal seleccionarà dos temes corresponents al bloc I, i dos corresponents al bloc II, havent de desenrotllar els opositors u de cada bloc. En este exercici es valorarà la formació general, la claredat i orde d'idees, l'aportació personal de l'aspirant i la seua capacitat de síntesi.
  
L'exercici es qualificarà de 0 a 10 punts, sent necessari aconseguir un mínim de 5 punts per a superar-lo.
  
2. Segon exercici. De caràcter obligatori i eliminatori.
  
Consistirà en la resolució, per escrit, d'un supòsit pràctic plantejat pel tribunal relacionat amb les tasques pròpies de la plaça a cobrir. El supòsit pràctic versarà sobre els continguts expressats en el bloc II de l'annex I de la present convocatòria. El temps màxim per a la realització de la prova serà de 3 hores. Els aspirants podran fer uso en tot moment dels textos legals o codis de lleis que vagen proveïts (no així de llibres de text, textos legals comentats, col·leccions de jurisprudència o formularis).
  
En este exercici es valorarà la sistemàtica en el plantejament, la formulació de conclusions i el coneixement i adequada aplicació de la normativa vigent.
  
L'exercici es qualificarà de 0 a 10 punts, sent necessari aconseguir un mínim de 5 punts per a superar-lo.
  
3. Tercer exercici. Obligatori i no eliminatori
  
Consistirà en la valoració dels coneixements de valencià dels aspirants, per mitjà de la traducció d'un text del castellà al valencià, relacionat amb les tasques pròpies del lloc convocat, sense auxili de diccionari. El temps per a la realització de la prova serà determinat pel tribunal sense que, en cap cas, puga excedir d'una hora.
  
El present exercici es valorarà de 0 a 2 punts.
  
B) La fase de concurs es valorarà tenint en compte els criteris següents:
  
1. Experiència: Fins a un màxim de 5 punts.
  
Es valoraran els servicis prestats en llocs amb funcions semblants a les del lloc que es convoca, qualsevol que fora la naturalesa de la relació jurídica que unia l'aspirant amb l'administració, del mode següent:
  
1. En l'administració local en el mateix grup de titulació que el que es convoca 0,1 punts cada mes, i en grup diferent 0,05 punts cada mes.
  
2. En altres administracions públiques en llocs de treball d'igual grup que el que es convoca, 0,05 punts/mes i en grup diferent 0,03 punts/mes
  
Este apartat es justificarà per mitjà de la presentació de certificat acreditatiu dels servicis prestats expedit per l'administració corresponent.
  
2. Coneixement del valencià: Es valorarà fins a un màxim de 2 punts, sempre que s'acredite estar en possessió del corresponent certificat o homologació expedit per la Junta Qualificadora de Coneixements de Valencià, d'acord amb l'escala següent:
  
Coneixements orals 0,50 punts
  
Coneixements elementals 1,00 punt
  
Coneixements de grau mitjà 1,50 punts
  
Coneixements de grau superior 2,00 punts
  
Podrà acreditar-se igualment este mèrit i es puntuarà amb 1 punt, si els interessats aporten algun dels documents següents:
  
- El títol de Batxillerat o equivalent cursat a la Comunitat Autònoma Valenciana, o certificat, expedida per l'òrgan competent, en la qual es faça constar que s'han superat les assignatures en valencià.
  
- El títol de l'Escola Oficial d'Idiomes corresponent al tercer curs de coneixements del valencià.
  
3. Cursos de formació i perfeccionament:
  
Es valorarà, fins a un màxim de 4 punts, l'assistència a cursos de formació i perfeccionament que tinguen per objecte la formació en les tasques i funcions pròpies del lloc de treball. La valoració de cada curs s'efectuarà en funció de la seua duració, d'acord amb l'escala següent:
  
Cursos de duració igual o superior a 100 hores, 1,25 punts
  
Cursos de 75 o mes hores i menys de 100 hores, 1,00 punts.
  
Cursos de 50 o mes hores i menys de 75 hores, 0,75 punts.
  
Cursos de 25 o més hores i menys de 50 hores, 0,50 punts.
  
Resta de cursos, amb un mínim de 15 hores, 0,25 punts.
  
5. Altres mèrits:
  
Per la possessió de qualsevol altra circumstància no inclosa en els apartats anteriors i que tinga una directa vinculació amb la plaça convocada, el tribunal podrà atorgar fins a un màxim de 2 punts, deixant constància en l'expedient quins mèrits valora, la relació d'estos amb el lloc i puntuació concreta assignada.
  
Per a la valoració dels mèrits en esta fase de concurs es tindran en consideració les premisses següents:
  
1. Tots els mèrits hauran d'acreditar-se documentalment o per mitjà de fotocòpies degudament confrontades.
  
2. Els cursos només es valoraran si foren convocats o organitzats per l'administració de l'estat, de les comunitats autònomes o de les entitats locals, o la universitat, instituts o escoles oficials de formació de funcionaris, col·legis oficials o altres entitats o centres docents públics o privats dels contemplats en la L.O. 8/1985, de 3 de juliol, Reguladora del Dret a l'Educació, quan hagueren sigut homologats pels instituts o escoles oficials de formació de funcionaris o per la universitat, o inclosos en els plans de formació contínua dirigits a empleats del sector públic.
  
3. Aquelles activitats de naturalesa diferents als cursos, tals com jornades, encontres, debats o altres anàlogues, no podran ser objecte de valoració. Els seminaris només es valoraran si s'acredita que tenen la mateixa naturalesa i metodologia que els cursos.
  
4. Només es valoraran aquells mèrits obtinguts o computats fins a la data en què finalitze el termini de presentació d'instàncies.
  
Octava. De la qualificació dels exercicis
  
a) Qualificació dels exercicis: Els exercicis de l'oposició tant eliminatoris com no eliminatoris, es qualificaran conforme al que establix la base sèptima.
  
b) Qualificació final: La qualificació final s'obtindrà sumant les puntuacions obtingudes en els exercicis de la fase d'oposició a la puntuació resultant de la fase de concurs; el resultat serà determinant de la relació d'aprovats.
  
Les qualificacions es faran públiques una vegada conclòs cada exercici, i abans de començar el següent.
  
Novena. De les incidències
  
El tribunal queda facultat per a resoldre els dubtes que es presenten i prendre els acords necessaris per al bon orde del procés selectiu, en tot el no previst en les presents bases.
  
Deu. De la relació d'aprovats, proposta de nomenament i presentació de documents
  
L'alcalde president tindrà la competència per a nomenar l'aspirant d'acord amb la proposta que li formule el tribunal, que tindrà caràcter vinculant, sense que, en cap cas, puga aprovar-se ni declarar que ha superat el procés selectiu un nombre d'aspirants superior al de places convocades.
  
L'aspirant proposat presentarà en la Secretaria de l'Ajuntament ?Departament de Personal- en el termini de 20 dies hàbils a partir del següent en què es faça pública la proposta, els documents que acrediten complir els requisits establits en la base 2 de la convocatòria, quedant exempt de justificar documentalment les condicions i requisits ja demostrats per a obtindre l'anterior nomenament.
  
Qui, en el termini assenyalat en l'apartat anterior i excepte casos de força major degudament justificats, no presentara la documentació, no podrà ser nomenat funcionari, quedant anul·lades totes les actuacions del tribunal respecte d'això; i això, sense perjuí de les responsabilitats que pogueren derivar-se per falsedat en la seua instància.
  
Onze. Del nomenament i toma de possessió
  
Complits els tràmits assenyalats, es procedirà al nomenament de l'aspirant proposat, qui haurà de prendre possessió en termini no superior a 30 dies, comptats a partir del següent a què li siga notificada la proposta de nomenament.
  
Dotze. De la normativa aplicable i recursos
  
La present convocatòria, en el no previst en les bases, es regirà per la Llei de Bases de Règim Local, Llei 7/1985, de 2 d'abril; pel Text Refós de les disposicions vigents en matèria de règim local, aprovat per RD Legislatiu 781/1986, de 18 d'abril; per la Llei de la Funció Pública Valenciana; i per les disposicions estatals i autonòmiques aplicables al personal que presta els seus servicis en l'administració local.
  
Contra la present convocatòria i tots els actes administratius que es deriven d'ella, podran els interessats interposar els recursos oportuns en els casos i en la forma prevista en la Llei 30/1992, de 26 de novembre.
  
ANNEX I
  
Model d'instància
  
Nom ..., major d'edat, domiciliat/a en ... (CP), ... en el carrer ... , núm. ... amb telèfon ... i amb DNI núm. ... , actuant en nom propi, davant de l'Ajuntament d'Almussafes (València), compareix i exposa:
  
Que assabentat/a de la convocatòria del concurs oposició, per mitjà de promoció interna, per a la provisió en propietat d'una plaça de tècnic d'administració especial d'Urbanisme, enquadrada en l'escala d'administració especial, subescala tècnica, corresponent al grup A, corresponent a l'oferta d'ocupació pública de l'any 2002, desitja que se li admeta a prendre part tant en la fase de concurs com en les proves de selecció per a la indicada plaça per estimar que reunix tots i cada u dels requisits que s'exigixen en la convocatòria, comprometent-se a aportar en el seu dia la documentació exigida en les seues bases.
  
S'hi adjunta (marcar amb una X el que corresponga):
  
- Justificant del pagament dels drets d'examen, si este s'ha realitzat per mitjà de gir postal o telegràfic es farà constar el número de gir.
  
- Fotocopia del document nacional d'identitat o passaport.
  
- Petició, si és procedent, de realització dels exercicis en valencià.
  
Els aspirants amb minusvalideses hauran de fer-ho constar a fi de poder efectuar les adaptacions necessàries per a la seua participació en les proves, sense que això supose menyscabament de les condicions d'igualtat amb la resta dels aspirants.
  
En virtut d'això, de VI, sol·licita
  
Que, previs els tràmits que corresponga, se li admeta a participar en el concurs oposició convocat.
  
Data i firma.
  
Alcaldia de l'Ajuntament d'Almussafes.
  
ANNEX II
  
Temari
  
Bloc I (part general).
  
Tema 1. La Constitució Espanyola de 1978. La Constitució com a text normatiu. Estructura principis fonamentals.
  
Tema 2. Les lleis estatals en el sistema constitucional espanyol. Les normes del govern amb força de Llei. Els tractats internacionals com a norma de dret intern.
  
Tema 3. Drets fonamentals, llibertats públiques i deures en la Constitució. La seua eficàcia, garantia i límits. La suspensió dels drets.
  
Tema 4. La monarquia. Especial referència a la monarquia parlamentària en la Constitució de 1978. La Corona en la Constitució Espanyola. El referendament.
  
Tema 5. Les Corts Generals: composició i atribucions. Òrgans dependents de les Corts Generals: el Defensor del Poble i el Tribunal de Comptes.
  
Tema 6. El govern: composició, nomenament i cessament. El president del govern. Els ministres. Relacions entre el Govern les Corts Generals.
  
Tema 7. El poder judicial. El Consell General del Poder Judicial. Altres òrgans.
  
Tema 8. El Tribunal Constitucional (I). Naturalesa, organització i funcionament.
  
Tema 9. El Tribunal Constitucional (II). Competència i procediments.
  
Tema10. L'organització territorial de l'estat. Els estatuts d'autonomia. El seu significat.
  
Tema 11. Les comunitats autònomes. Les relacions entre l'estat i les comunitats autònomes. Organització política i administrativa.
  
Tema 12. L'Estatut d'Autonomia de la Comunitat Valenciana. Estructura.
  
Tema 13. La Generalitat Valenciana. Les seues institucions. Les Corts Valencianes.
  
Tema 14. El president de la Generalitat. El Consell de la Generalitat. Altres institucions.
  
Tema 15. Ordenament comunitari. Formació i caràcters. Tractats i dret derivat.
  
Tema 16. Dret comunitari i dret dels països membres. Dret comunitari i comunitats autònomes.
  
Tema 17. Unió Europea. Origen i Evolució. Organització i competències.
  
Tema 18. L'administració de l'estat. Òrgans centrals, l'administració perifèrica.
  
Tema 19. L'administració institucional.
  
Tema 20. L'administració pública. Principis constitucionals de l'administració pública a Espanya. El dret administratiu.
  
Tema 21. L'administració pública: concepte. El dret administratiu: concepte. El principi de legalitat. La relació jurídic administrativa. Les persones juridicopúbliques i la seua capacitat.
  
Tema 22. L'administrat: concepte i classes. La capacitat dels interessats i les seues causes modificatives. Drets subjectius i interessos legítims.
  
Tema 23. La potestat administrativa. Potestats reglades i discrecionals. Discrecionalitat i conceptes jurídics indeterminats. Límits i fiscalització de la discrecionalitat.
  
Tema 24. Els principis de l'organització administrativa. Competència, jerarquia i coordinació. Descentralització. Autonomia i tutela.
  
Tema 25. Els interessats en el procediment administratiu. Drets dels ciutadans; l'accés als registres i arxius. Termes i terminis. Els informes en el procediment administratiu.
  
Tema 26. L'acte administratiu. Concepte. Classes d'actes administratius. Elements de l'acte administratiu. Notificació i publicació.
  
Tema 27. El procediment administratiu. La Llei de Règim Jurídic de les Administracions Públiques i del Procediment Administratiu Comú. Principis i àmbits d'aplicació. Iniciació del procediment administratiu. Ordenació i Instrucció.
  
Tema 28. La finalització del procediment administratiu. Obligació de resoldre de l'administració. El silenci administratiu.
  
Tema 29. L'eficàcia dels actes administratius i el seu condicionament. Executivitat i suspensió. L'execució dels actes administratius.
  
Tema 30. La teoria de la invalidesa de l'acte administratiu. Actes nuls i anul·lables. La revalidació de l'acte administratiu. La revisió d'ofici.
  
Tema 31. Els recursos administratius. Concepte. Principis generals. Classes de recursos.
  
Tema 32. La responsabilitat de l'administració. Evolució i règim actual.
  
Tema 33. Els contractes de les administracions públiques. Naturalesa jurídica dels contractes públics. Distinció entre contractes administratius i els de dret privat. Classes de contractes administratius. La legislació dels contractes de les administracions públiques.
  
Tema 34. Elements dels contractes: els subjectes. Objecte i causa dels contractes públics. La forma de la contractació administrativa i els sistemes de selecció de contractistes. La formalització dels contractes.
  
Tema 35. Drets i deures de l'administració i dels contractistes. Modificació dels contractes. Revisió dels preus. Interpretació i resolució dels contractes administratius.
  
Tema 36. Les concessions en el Dret Comunitari Europeu. La problemàtica de la concessió d'obra pública a Espanya.
  
Tema 37. El concepte de poder adjudicador en la Directiva 93/37/CEE i l'aplicació d'esta a la contractació d'obres d'urbanització.
  
Tema 38. L'expropiació forçosa. Conceptes i elements. Procediment general. Referència als procediments especials. Garanties jurisdiccionals.
  
Tema 39. El domini públic. Concepte i naturalesa. Béns que l'integren. El règim jurídic de domini públic. Les mutacions demanials.
  
Tema 40. Les formes de l'acció administrativa. El foment i els seus mitjans. Especial referència a les subvencions.
  
Tema 41. La policia administrativa. Evolució del concepte. El poder de policia i els seus límits. Els mitjans de la policia i en especial les sancions administratives.
  
Tema 42. El servici públic. Evolució del concepte. Servici públic i prestacions administratives. Els servicis públics virtuals o impropis.
  
Tema 43. Els modes de gestió del servici públic. La gestió directa. El contracte de gestió de servicis públics.
  
Tema 44. Administració i jurisdicció. El jutge ordinari i la legalitat administrativa.
  
Tema 45. Jurisdicció contenciosa administratiu. Naturalesa. Extensió i límits. Sistemes d'organització. Evolució històrica i règim espanyol vigent.
  
Tema 46 . El recurs contenciós administratiu. Les parts. Actes impugnables. Procediment general. La sentència i la seua execució. Procediments especials.
  
Tema 47. L'administració local en la Constitució Espanyola. El principi d'autonomia: significat i abast. La garantia institucional de l'autonomia local. La doctrina del Tribunal Constitucional.
  
Tema 48. La potestat reglamentària de les entitats locals. Òrgans titulars. Reglament orgànic i ordenances: distinció. Procediment d'elaboració i aprovació. La publicitat de les normes locals. Els bans de l'Alcaldia.
  
Tema 49. El territori municipal. Creació i supressió de municipis. La població municipal. L'empadronament. Drets dels veïns. La participació veïnal en l'administració Local.
  
Tema 50. L'organització municipal. Principis fonamentals. L'organització bàsica: l'alcalde, els tinents d'alcalde, el Ple, la Comissió de Govern i les comissions informatives. L'organització complementària. L'estatut dels membres de les corporacions locals.
  
Tema 51. L'Ajuntament en Ple: composició i competències. La Comissió de Govern: composició, nomenament i competències. Comissions informatives. Juntes de districte i altres òrgans de gestió desconcentrada.
  
Tema 52. Règim de sessions i acords de les corporacions locals. Normes reguladores. Les sessions: classes. Requisits i procediments de constitució i celebració de les sessions.
  
Tema 53. Els acords de les corporacions locals: classes i formes d'acords. Els sistemes de votació i còmput de majories. Els informes de Secretaria i Intervenció. Les actes i els certificats.
  
Tema 54. Les relacions entre l'administració local i les altres administracions públiques. Principis generals. Fórmules de cooperació, col·laboració i coordinació. Tècniques de control. La dissolució de les entitats locals.
  
Tema 55. La impugnació i suspensió d'actes i acords de les corporacions locals en cas de conflicte amb l'administració de l'estat i de les comunitats autònomes. Impugnació per les corporacions locals de disposicions i actes que atempten a la seua autonomia.
  
Tema 56. El règim dels béns públics locals. Classificació dels mateixos. Els béns de domini públic. Peculiaritats del seu règim jurídic en l'àmbit local. Mitjans de protecció del demani local. La problemàtica dels béns comunals.
  
Tema 57. Els béns patrimonials de les entitats locals. Formes d'adquisició i alienació. Administració, uso i aprofitament dels béns patrimonials.
  
Tema 58. Intervenció de les entitats locals en l'activitat privada: principis i límits. Els mitjans d'intervenció. Especial referència al règim jurídic de les llicències.
  
Tema 59. El servici públic en general i en l'esfera local. La municipalització de servicis. Pressupostos, requisits i procediment de municipalització.
  
Tema 60. Formes de gestió dels servicis públics locals. La incidència del Text Refós de la Llei de Contractes de les Administracions Públiques en la matèria . Les formes de gestió directa i indirecta.
  
Tema 61. La funció pública local i la normativa bàsica estatal i autonòmica sobre el règim estatutari dels funcionaris públics locals. La plantilla i la relació de llocs de treball. L'oferta d'ocupació pública. La selecció dels funcionaris.
  
Tema 62. La Llei Reguladora de les Hisendes Locals. Imposició i ordenació dels tributs locals. Les ordenances fiscals: contingut i procediment d'elaboració.
  
Bloc II (part especial)
  
Tema 63. L'ordenació territorial i urbanística. Legislació estatal i autonòmica. La sentència del Tribunal Constitucional de 20 de març de 1997.
  
Tema 64. Règim del sòl no urbanitzable. La Llei de la Generalitat Valenciana 4/1992, de Sòl no Urbanitzable.
  
Tema 65. La Llei 6/1998, sobre Règim del Sòl i Valoracions. Règim urbanístic de la propietat del sòl en la legislació estatal. Els drets i deures dels propietaris de sòl.
  
Tema 66. Les valoracions. Les expropiacions. Els supòsits indemnitzatoris en la Llei 6/1998 sobre Règim del Sòl i Valoracions.
  
Tema 67. Distinció entre ordenament urbanístic i ordenació urbanística. Els instruments d'ordenació urbanística: enumeració i fins. El pla d'acció territorial: concepte, funciones i procediment d'aprovació.
  
Tema 68. El pla general. Àmbit territorial. Determinacions per a l'ordenació urbanística estructural. Altres determinacions. Documentació. Procediment d'aprovació.
  
Tema 69. El pla parcial. Àmbit territorial. Determinacions. Estàndards mínims. Contingut formal. Procediment d'aprovació. El Pla de Reforma Interior. Àmbit territorial. Determinacions. Estàndards. Contingut formal i procediment d'aprovació.
  
Tema 70. Els plans especials. Àmbit territorial. Objecte. Contingut formal. Procediment d'aprovació. L'estudi de detall. Àmbit territorial. Objecte. Contingut formal. Procediment d'aprovació. Els catàlegs de béns i espais protegits. Objecte. Contingut formal. Procediment d'aprovació. El projecte d'urbanització. Objecte, contingut i procediment d'aprovació.
  
Tema 71. Les unitats d'execució. Concepte. Instruments aptes per a delimitar-les. Regles de determinació d'unitats. La cèdula d'urbanització: concepte i supòsits de cèdula. Administració competent per a expedir-la. Homologació de plans i cèdula d'urbanització. Cèdula d'urbanització i sòl urbanitzable immediat. Procediment d'expedició de la cèdula.
  
Tema 72. Els canvis en el planejament. Les alteracions del pla general causades pel planejament de desenrotllament. Les indemnitzacions per alteracions del planejament. Suspensió de l'atorgament de llicències, d'acords de programació i de plans.
  
Tema 73. Efectes de l'aprovació dels plans. Executivitat i entrada en vigor del planejament. L'obligatorietat del planejament. La publicitat dels plans.
  
Tema 74. La classificació urbanística del territori. L'estatut legal de la propietat del sòl i la classificació urbanística en la legislació estatal. La classificació del territori en la Llei Reguladora de l'Activitat Urbanística. El binomi sòl urbà-actuacions aïllades. El binomi sòl urbanitzable-actuacions integrades. Els solars. Sòl urbanitzable en absència de programa.
  
Tema 75. Conceptes fonamentals del règim urbanístic del sòl. Aprofitament objectiu, subjectiu i tipus. Excedent d'aprofitament i adquisició d'este. Les àrees de repartiment: concepte. Delimitació d'àrees de repartiment en sòl urbà i urbanitzable.
  
Tema 76. Els programes. Ordenació física del territori i ordenació jurídica del procés de gestió urbanística. Planejament i programació: naturalesa jurídica del programa. La funció del programa. Contingut. Documentació.
  
Tema 77. El procediment d'aprovació del programa.
  
Tema 78. El règim d'adjudicació preferent. Beneficis legals a la iniciativa emprenedora. Les agrupacions d'interés urbanístic.
  
Tema 79. L'urbanitzador: concepte. Sistema de responsabilitats i garanties. Relaciones amb els propietaris. Relacions amb l'administració.
  
Tema 80. Règims per a l'execució del planejament: actuacions integrades i actuacions aïllades. Concepte i supòsits d'aplicació. Formes de gestió de les actuacions. Prerrogatives de l'urbanitzador. La reparcel·lació forçosa. La retribució de l'urbanitzador. Les quotes d'urbanització.
  
Tema 81. El règim de les actuacions integrades en la gestió directa. Supòsits en què correspon. La gestió directa municipal i per altres administracions territorials i els seus ens instrumentals. Límits a la gestió directa.
  
Tema 82. La gestió urbanística en sòl urbà. Els requisits per a l'edificació dels solars. Els programes en sòl urbà. Règim del sòl urbà en absència de programa. Les transferències i reserves d'aprofitament.
  
Tema 83. Intervenció administrativa en l'edificació i uso del sòl: les llicències urbanístiques, concepte, naturalesa i classes. Actes subjectes a llicència urbanística. Procediment per a l'atorgament de les llicències. Atorgament de la llicència per silenci administratiu. La caducitat de les llicències.
  
Tema 84. El règim de l'edificació forçosa. Distinció entre deure i obligació d'edificar. El registro de solars i edificis a rehabilitar. La cèdula de garantia urbanística.
  
Tema 85. El deure de conservació dels immobles. El deure normal de conservació i el seu límit. Intervenció administrativa en orde a la conservació i rehabilitació. L'estat ruïnós dels edificis. Amenaça de ruïna imminent. La intervenció en edificis catalogats. La pèrdua o destrucció d'elements catalogats.
  
Tema 86. La protecció de la legalitat urbanística. Les diferents mesures previstes per la llei.
  
Tema 87. El patrimoni públic del sòl en la legislació estatal i en la legislació autonòmica. Les societats urbanitzadores.
  
Tema 88. La tipificació de les infraccions urbanístiques. Persones responsables. Regles per a l'aplicació de les sancions. Prescripció. L'acció pública en matèria d'urbanisme. La tutela a través dels tribunals ordinaris.
  
Tema 89. Els convenis urbanístics. Concepte. Antecedents. Règim jurídic. Els convenis urbanístics en la legislació urbanística valenciana. Els convenis en la jurisprudència. Condicions dels convenis sobre planejament.
  
Tema 90. L'homologació de plans a la LRAU. Sentit i finalitat. Abast territorial i abast material. Homologació total i homologació parcial. Tramitació i efectes de l'homologació.
  
Tema 91. La inscripció registral d'actes urbanístics.
  
Tema 92. Les llicències municipals d'obertura. Activitats qualificades: especial referència al règim jurídic de la Comunitat Valenciana.
  
Tema 93. Les aigües residuals i els residus sòlids. Competències municipals.